Olesj Honĉar

Honĉar, Olesj ukraine Олесь Гончар (1918—1995) estis fama ukraina sovetia verkisto, literatura kritikisto, akademiano. Finis kolegion pri ĵurnalismo kaj antaŭ la II Mondmilito komencis studojn en Ĥarkiva Universitato. Batalis sur la militkampoj de Ukrainio, Slovakio, Aŭstrio. Post la milito diplomiĝis pri literaturo en Dnipro Universitato.

Komencis verki antaŭ la milito. Inter 1959-1971 li estris en Sovetia verkista asocio. Li estis unu el la fondintoj de la Ukraina Fondumo por Kulturo.

 Verkaro 
En 1968 li aperigis romanon La Katedralo, kiu ricevis negativan taksadon en Sovetio. Li ankaŭ verkis multajn novelojn, romanojn, literatur-kritikajn esplorojn. Liaj verkoj estis tradukitaj en 67 lingvojn.

 Libro "La katedralo" 
En 1968, li publikigis La Katedralon (ukraine: Собор, Sobor), romano kiu temas pri malnova katedralo en ukraina vilaĝo. Kvankam historia monumento, la konstruaĵo estis forlasita kaj forgesita de la aŭtoritatoj. Ili eĉ pripensis ĝian malkonstruon, kiun kontraŭas la plej multaj el la roluloj en la romano. Per ĉi tiu fakto, Hontchar kritikas la detruon de historia heredaĵo, precipe religia, kiu kaŭzas la forviŝadon de ukraina nacia memoro. Li pritraktas aliajn temojn, se ne tabuajn, almenaŭ nebonvenajn en la sovetia literaturo:

— la bedaŭrinda ekologia situacio kaŭzita de industriaj ruboj;

— la karierismo kaj trudemo de oficialuloj;

— la anarkiisma gerilo de Nestor Maĥno, demonigita de la Komunista Partio de Sovetunio

— korupto en ŝtataj restoracioj

Iuj temoj estas nur alude pritraktitaj. Ekzemple, Hontchar priskribas rusan soldaton kiu loĝas en Ukrainio kaj kiu volas lerni la ukrainan lingvon sen ke li sukcesas regi ĝin. Tiel, li faras malrektan aludon al la lingva sensekureco de ukrainaj parolantoj, kiuj vidis sian lingvon retiriĝi. La romano ne estis malpermesita, sed ĝia publikigo kaj distribuo estis limigitaj. Koncerne la aŭtoron, li estis la objekto de kampanjo de kalumnio reĝisorita de la ŝtato.

 Aperis en Esperanto 
Ĉapitron de lia romano La Standardportistoj por Ukraina Antologio esperantigis Volodimir Pacjurko.

 Vidu ankaŭ 
 Ukraina Soveta Socialisma Respubliko
 Lesja Ukrajinka

Kategorio:Herooj de Socialisma Laboro
Kategorio:Herooj de Ukrainio
Kategorio:Ukrainaj verkistoj
Kategorio:Sovetiaj publicistoj
Kategorio:Sovetiaj verkistoj
Kategorio:Sovetiaj komunistoj
Kategorio:Sovetiaj militistoj de la Dua Mondmilito